Wayang gremeng

Wayang gremeng inggih punika istilah umum ing jagat pagelaran seni tradhisional ingkang ngemu teges pagelaran wayang ingkang dipuniring kanthi ngginakaken tutuk (a capela) ingkang ungelipun mèmper kaliyan suwanten gamelan. Kasenian punika asalipun saking tlatah Tegal, Jawa Tengah. Kados pagelaran wayang limrahipun, wayang gremeng dipunpangarsani déning dhalang nailka nyuguhaken cariyos, dipunbiyantu déning sawenèh nayaga ingkang ngiringi kanthi ngginakaken tutukipun lan ugi ngginakaken pakeliran lan wayang. Limrahipun cariyos ingkang kasuguhaken inggih punika cariyos Mahabharata. Ing tlatah Banyumas, wayang gremeng ugi misuwur kanthi aran wayang jemblung. Tokoh wigatos ing pagelaran wayang gremeng antawisipun Slamet Gundono lan Enthus Susmono, sinaosa piyambakipun kekalih ugi nelateni wayang konservatif.Library-Lontar: Wayang Gremeng  kapundhut 3 Juli 2017Suara Merdeka: Wayang Gremeng di Jaten kapundhut 3 Juli 2017

Ugi pirsani
 Kutha Tegal
 Kabupatèn Tegal
 Slamet Gundono
 Enthus Susmono

Cathetan suku

 Rujukan 

Kategori:Kota Tegal
Kategori:Kabupatèn Tegal
Kategori:Kesenian tradhisional
Kategori:Wayang
Kategori:Artikel Wiki Mrebawani II kalamangsa 1